**UR. BROJ: 17-79-2022**

**DATUM: 23. 3.2022.**

**ZAPISNIK SA 5. SJEDNICE UPRAVNOG VIJEĆA GRADSKE KNJIŽNICE POŽEGA ODRŽANE 23. 3. 2022.**

Sjednica Upravnog vijeća započela je u 8 sati u Gradskoj knjižnici Požega. Sjednici nazoče: dr. sc. Vesna Vlašić, Ivana Mance, Antonio Šarić, Vlasta Peći Marčetić, Dijana Klarić i ravnateljica Knjižnice Aleksandra Šutalo.

Aleksandra Šutalo pozdravlja sve prisutne i predlaže sljedeći Dnevni red:

1. Odluka o usvajanju izmjena Statuta Gradske knjižnice Požega
2. Razno

Dnevni red jednoglasno je usvojen.

**Ad. 1.**

Odbor za statutarno pravna pitanja Grada Požege predlaže Upravnom vijeću Gradske knjižnice Požega dodatne izmjene Statuta Gradske knjižnice Požega donesenih na sjednici održanoj 22.3.2022.:

* U Članku 7. briše se stavka (3) koja se odnosi na pečat koji koristi Računovodstvo Knjižnice.
* Članak 15. korigira se brisanjem suvišnih riječi
* U Članku 28. dopunjuje se stavka (4) da sjednicama Upravnog vijeća obavezno prisustvuje Ravnatelj, osim u slučaju njegove odsutnosti kada ga zamjenjuje osoba iz članka 16. Statuta.
* U Članku 41. briše se stavka (7) koja kaže da se Ravnatelj koji je razriješen, raspoređuje na radno mjesto u Knjižnici koje odgovora njegovoj stručnoj spremi
* Članak 67. i 68. su isti pa se Članak 68. briše zbog tehničke pogreške
* Članak 73. ispravlja se zbog tipografskih pogrešaka i stavka (1) istog Članka dopunjuje se da se poslovnom tajnom smatraju i druge isprave i podaci čije bi priopćavanje neovlaštenoj osobi bilo protivno interesima Knjižnice, njezina osnivača te državnih službi.
* Budući da se Članak 68. briše, tipografske izmjene Statuta nakon njega odnose se na redoslijed brojeva sljedećih članaka.

Dr. sc. Vesna Vlašić daje Odluku na glasanje.

Upravno vijeće jednoglasno prihvaća Odluku o usvajanju izmjena Statuta Gradske knjižnice Požega i daje ga Gradskom vijeću na usvajanje.

**Ad. 2**

Pod točkom Razno nije bilo dodatnih tema.

Sjednica je zaključena u 8,30 sati.

Zapisnik sastavila:

Dijana Klarić, mag. bibl.

Predsjednica Upravnog vijeća:

Dr. sc. Vesna Vlašić, v.r.